Египетска богиня-котка погребана в Странджа?
Векове наред Странджа планина е била дом на различни религиозни култове и мистерии. Според някои легенди именно в Странджа се намира гробът на египетската богиня-котка Бастет. Самата ясновидка Ванга споделя, че в областта Градище, близо до Малко Търново, се крие каменен ковчег от черен гранит, донесен преди хиляди години и скрит дълбоко под земята. Според пророчицата дори и да намерят този саркофаг, няма да могат да разчетат писмото, а то е много важно.„Саркофагът е донесен от Египет по море. После хората, които са присъствали на цялата тази церемония, са били убити, за да може тайната за Бастет да остане скрита”, твърдят спецове. Според египетската митология Бастет била дъщеря на бога на Слънцето Амон Ра. През 1981 г. дъщерята на Тодор Живков – Людмила Живкова, инициирала експедиция и в местността Градище в Странджа планина започнали разкопки. „Ставаше дума за ценна информация, която е скрита в земите на Странджа” – споделят хора от експедицията. Но какво всъщност представлява Бастет – богиня-котка или… „Бастет е много интересно същество. Древните са я наричали богиня, но всъщност може да се каже, че това е високоразвито същество от т.нар. долна лунна династия. Те са се помещавали на Луната като определени енергийни същности. Имало е две династии – горна лунна и долна лунна. Ние, в езотеричните среди, го знаем и твърдим, че Бастет е тази, която всъщност довежда част от душите, които са от друга система във Вселената, на Земята” – твърди езотерик. Според капацитети нашата страна е един от енергийните центрове на планетата заедно с Тибет и Чили и Перу в Южна Америка. Древни гробници, светилища, заредени със силна енергия, местности, легенди за древни и дори извънземни цивилизации крие България.